Aado Velmet

Aado Velmet (15. märts 1910 Vaemla küla, Hiiumaa – 13. august 1974 Tallinn) oli eesti helilooja, koorijuht ja muusikapedagoog.

Ta lõpetas 1932. aastal Läänemaa Õpetajate Seminari, 1937. aastal Tallinna konservatooriumi klaveri eriala Theodor Lemba klassi ja 1947. aastal kompositsiooni eriala Heino Elleri klassi. 

Aastatel 1935–1939 töötas ta õpetajana Suuremõisas ja Kärdlas, 1939–1940 Pärnu Ülejõe Algkoolis. 1940–1941 oli ta Tallinna Õpetajate Seminari õpetaja. Aastatel 1944–1974 töötas ta Tallinna Riiklik Konservatooriumis muusikateooria õppejõuna, 1950–1961 muusikateooria kateedri juhataja, 1962. aastast dotsent, 1962–1974 puhkpillikateedri juhataja.Eesti muusika biograafiline leksikon. Tallinn: Valgus, 1990, lk 285

Aastatel 1946–1963 juhatas ta naiskoori Ilo.

Ta juhatas naiskoore XIII, XIV ja XV üldlaulupeol.

Heliloojana on ta kirjutanud sümfoonilist muusikat, koorimuusikat ja kammermuusikat.

Ta on maetud Tallinna Metsakalmistule.Kalmistute register HAUDI

Tunnustus
1956 Eesti NSV teeneline kunstitegelane

Isiklikku
Tema poeg on tšellist ja muusikapedagoog Toomas Velmet.

Viited

Kategooria:Eesti koorijuhid
Kategooria:Eesti muusikapedagoogid
Kategooria:Eesti heliloojad
Kategooria:Eesti NSV teenelised kunstitegelased
Kategooria:Eesti Muusika- ja Teatriakadeemia vilistlased
Kategooria:Metsakalmistule maetud
Kategooria:Sündinud 1910
Kategooria:Surnud 1974